Αθήνα11/9/2017

**ΔΕΛΤΙΟ ΤΥΠΟΥ**

**Τον Πρόεδρο του Π.Ι.Σ. Μιχαήλ Βλασταράκο επισκέφθηκε ο Πρόεδρος του Ιατρικού Συλλόγου Πύργου – Ολυμπίας Ευάγγελος Παπαγεωργίου προκειμένου να τον ενημερώσει για ζητήματα περίθαλψης της περιφέρειάς του**

Τον Πρόεδρο του Πανελληνίου Ιατρικού Συλλόγου (Π.Ι.Σ.) κ. Μιχαήλ Βλασταράκο επισκέφθηκε,την Παρασκευή 8 Σεπτεμβρίου 2017, ο Πρόεδρος του Ιατρικού Συλλόγου Πύργου – Ολυμπίας κ. Ευάγγελος Παπαγεωργίου. Εξέφρασε τη στήριξή του στο έργο του Π.Ι.Σ. και συζήτησε με τον κ. Βλασταράκο τα προβλήματα που αφορούν την υγειονομική περίθαλψη της περιφέρειάς του.

Ο κ. Παπαγεωργίου αναφέρθηκε στις σοβαρές ελλείψεις προσωπικού τόσο στο Νοσοκομείο όσο και στις άλλες μονάδες υγείας της ευρύτερης περιοχής, και ζήτησε την παρέμβαση του Προέδρου του Π.Ι.Σ.ώστε να αντιμετωπιστούν τα προβλήματα.

Ο κ. Βλασταράκος τον διαβεβαίωσε ότι θα καταβάλει κάθε δυνατή προσπάθεια, με παρεμβάσεις σε κάθε αρμόδιο φορέα, για ασφαλή και ποιοτική περίθαλψη των πολιτών και ιατρική λειτουργία που να ανταποκρίνεται στις ανάγκες.

Από το Γραφείο Τύπου του Π.Ι.Σ.